Diari Oficial de la Generalitat Valenciana


Sumari del DOGV 5977, del 18-03-2009 (2009/2887)

RESOLUCIÓ de 10 de març de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Conselleria de Justícia i Administracions Públiques de la Generalitat, la Federació Valenciana de Municipis i Províncies i les Fiscalies de les Audiències Provincials d'Alacant, Castelló i València per a la posada en marxa d'un programa de mediació en matèria d'intervenció socioeducativa amb menors infractors.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5977

Data del DOGV
:   18-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2887


Data del document
:   10-03-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * drets del xiquet
    * cooperació administrativa
    * jurisdicció judicial
    * ministeri fiscal
    * programa d'actuació
    * delinqüència juvenil
    * minoria d'edat civil
    * administració local
    * jurisdicció de menors

RESOLUCIÓ de 10 de març de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Conselleria de Justícia i Administracions Públiques de la Generalitat, la Federació Valenciana de Municipis i Províncies i les Fiscalies de les Audiències Provincials d'Alacant, Castelló i València per a la posada en marxa d'un programa de mediació en matèria d'intervenció socioeducativa amb menors infractors.  
 [2009/2887]  
La Federació Valenciana de Municipis i Províncies, les fiscalies de les audiències provincials d'Alacant, Castelló i València i la Generalitat han subscrit, després de la tramitació prèvia reglamentària, el 3 de març de 2009, un acord marc de col·laboració per a la posada en marxa d'un programa de mediació en matèria d'intervenció socioeducativa amb menors infractors.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat Acord, que ha quedat inscrit en el Registre de Convenis de la Generalitat amb el número 0243/2009, i que figura com a annex d'esta resolució.  
València, 10 de març de 2009.- El director general de Relacions amb Les Corts i Secretariat del Consell. Ángel Mompó Romero.  
Acord marc de col·laboració entre la Conselleria de Justícia i Administracions Públiques de la Generalitat, la Federació Valenciana de Municipis i Províncies i les fiscalies de les audiències provincials d'Alacant, Castelló i València per a la posada en marxa d'un programa de mediació en matèria d'intervenció socio-educativa amb menors infractors.  
València, 3 de març de 2009  
Reunits  
D'una banda, Paula Sánchez de León Guardiola, consellera de Justícia i Administracions Públiques, en nom i representació de la Generalitat, autoritzada per a la subscripció del present conveni per Acord del Consell.  
De l'altra, Elena Bastidas Bono, presidenta de la Federació Valenciana de Municipis i Províncies, segons nomenament efectuat en l'Assemblea General celebrada el dia 19 d'octubre de 2007, i facultada per a este acte en virtut del que disposa l'article 35 dels Estatuts de la dita Federació.   
I, de l'altra, Ricard Cabedo Nebot, fiscal superior de la Comunitat Valenciana, segons nomenament efectuat per Reial Decret 102/2005, de 31 de gener (BOE núm. 27, d'1 de febrer de 2005) Francisco Javier Carceller Fabregat, fiscal en cap de la Fiscalia Provincial de Castelló, segons nomenament efectuat pel Reial Decret 985/2007, de 13 de juliol (BOE núm. 169, de 14 de juliol de 2007); Teresa Gisbert Jordá, fiscal en cap de la Fiscalia Provincial de València, segons nomenament efectuat pel Reial Decret 282/2008, de 22 de febrer (BOE núm. 47, de 23 de febrer de 2008) i Juan Carlos López Coig, fiscal en cap de la Fiscalia Provincial d'Alacant, segons nomenament efectuat per Reial Decret 209/2009, de 23 de febrer (BOE núm. 47, de 24 de febrer de 2009).  
Totes les parts reconeixen mútuament la necessària capacitat jurídica i d'obrar per a este atorgament en les representacions que ostenten i acrediten.  
Manifesten  
Primer. Que la Conselleria de Justícia i Administracions Públiques és el departament del Consell al qual correspon executar les mesures adoptades pels jutges de menors de la Comunitat Valenciana, en compliment del que disposa l'article 45 la Llei Orgànica 5/2000, de 12 de gener, reguladora de la responsabilitat penal dels menors, a la finalitat de la qual pot dur a terme, d'acord amb les seues normes d'organització, la creació, direcció, organització i gestió dels servicis, institucions i programes que estime adequats.  
Segon. Que d'acord amb el que disposa l'article 25.2.K de la Llei 7/1985, de 2 d'abril, Reguladora de les Bases de Règim Local, els municipis tenen competències, en els termes de la legislació de l'Estat i de les Comunitats Autònomes, en la prestació de servicis socials i de promoció i reinserció social.  
Tercer. Que segons el que disposa l'article 6 de la L.O. 5/2000, de 12 de gener, Reguladora de la Resp  
onsabilitat Penal dels Menors, "correspon al Ministeri Fiscal la defensa dels drets que als menors reconeixen les lleis, així com la vigilància de les actuacions que hagen d'efectuar-se en el seu interés i l'observança de les garanties del procediment (?.)".  
Quart. Que en el context de la LO 5/2000, de 12 de gener, reguladora de la Responsabilitat Penal dels Menors, tenen un particular interés els temes referents a la reparació del dany causat i la conciliació del menor amb la víctima, com a situacions que, a fi del principi d'intervenció mínima, i amb el concurs mediador de l'equip tècnic, poden donar lloc a la no incoació o sobreseïment de l'expedient, o a la finalització del compliment de la mesura imposada.  
Així, l'article 19 de la LO 5/2000, intitulat "Sobreseïment de l'expedient per conciliació o reparació entre el menor i la víctima", disposa en el seu apartat 1 que "també podrà el Ministeri Fiscal desistir de la continuació de l'expedient, atenent la gravetat i circumstàncies dels fets i del menor, de mode particular a la falta de violència o intimidació greus en la comissió dels fets, i a la circumstància que a més el menor s'haja conciliat amb la víctima o haja assumit el compromís de reparar el dany causat a la víctima o al perjudicat pel delicte, o s'haja compromés a complir l'activitat educativa proposta per l'equip tècnic en el seu informe."  
I l'article 51.3 contempla la possibilitat que este acord deixe sense efecte una mesura ja imposada, "quan el jutge, a proposta del Ministeri Fiscal o del lletrat de les menors i oït l'equip tècnic i la representació de l'entitat pública de protecció o reforma de menors, jutge que dit acte i el temps de duració de la mesura ja complit expressen prou el reprotxe que mereixen els actes comesos pel menor".  
A este fi, l'article 8.7 del Reglament de la Llei Orgànica 5/2000, reguladora de la responsabilitat penal dels menors, aprovat per Reial Decret 1774/2004, de 30 de juliol, preveu que les entitats públiques podran posar a disposició del Ministeri Fiscal i dels jutjats de menors els programes necessaris per a realitzar les funcions de mediació, que es duran a terme, en tot cas, d'acord amb el procediment previst en l'article 5 d'esta mateixa norma.  
Cinqué. L'article 40 de la LO 5/2000, en este mateix sentit, contempla la possibilitat d'acordar la suspensió de l'execució de la decisió continguda en la sentència sota certes condicions, entre les quals es compte, si el jutge així ho establix, "l'obligació de realitzar una activitat socioeducativa, recomanada per l'equip tècnic o l'entitat pública de protecció o reforma de menors en el precedent tràmit d'audiència, inclús amb compromís de participació dels pares, tutors o guardadors del menor".  
Competix a les comunitats autònomes, d'acord amb el que disposa l'article 8.1, c) del Reglament de la LO 5/2000, l'execució de l'activitat socioeducativa a la qual s'al·ludix en el paràgraf anterior.  
Sisé. Per la seua banda, l'article 27 de la LO 5/2000, referit al "informe de l'equip tècnic", disposa en els seus apartats 2 i 3 el següent:  
"2. L'equip tècnic podrà proposar, així mateix, una intervenció socioeducativa sobre el menor, posant de manifest en este cas aquells aspectes que considere rellevants amb vista a la dita intervenció.  
3. De la mateixa manera, l'equip tècnic informarà, si ho considera convenient i en interés del menor, sobre la possibilitat que este efectue una activitat reparadora o de conciliació amb la víctima, d'acord amb el que disposa l'article 19 d'esta llei, amb indicació expressa del contingut i la finalitat de la mencionada activitat. (?)".  
Seté. Per tot allò que s'ha exposat, les parts decidixen concretar la seua col·laboració per a la posada en marxa del present acord que permeta dur a terme les activitats reparadores o educatives més adequades per a cada menor susceptible de ser objecte de l'aplicació dels articles 19, 40 i 51.3 de la LO 5/2000.  
En conseqüència, havent arribat les parts al seu complet i total acord, decidixen formalitzar el present Acord de Col·laboració d'acord amb les següents  
Clàusules  
Primera. Objecte  
L'objecte del present Acord és assentar les bases de col·laboració entre la Conselleria de Justícia i Administracions Públiques, la Federació Valenciana de Municipis i Províncies i les Fiscalies de les Audiències provincials d'Alacant, Castelló i València, per a la posada en marxa d'un Programa de Mediació, atenent el que disposen els articles 19, 40 i 51.3 de la L.O. 5/2000, de 12 de gener, Reguladora de la Responsabilitat Penal dels Menors, que possibilite una oportunitat d'aprenentatge i de servici, i que permeta complir amb el compromís assumit de reparar el dany causat o perjuí realitzat.  
Segona. Obligacions de les parts.  
a) Obligacions de la Federació Valenciana de Municipis i Províncies,  
- Mediació amb les entitats locals i les seues entitats col·laboradores per a aconseguir trobar el millor recurs en cada un dels casos derivats.  
- Les entitats locals, sempre dins de les seues possibilitats, i quan disposen del personal adequat, proporcionaran el personal (educatiu, formatiu?..) per a col·laborar en la busca del millor recurs, en el desplegament de l'aplicació de les tasques, en cada un dels casos derivades des de l'Equip Tècnic de la Conselleria de Justícia i Administracions Públiques i de la Fiscalia de Menors de l'Audiència Provincial d'Alacant, Castelló i València.  
- El personal educatiu de les entitats locals s'encarregarà, en els casos en què siga necessari i sempre en funció de la seua disponibilitat real i efectiva, de presentar i explicar al menor el recurs i l'activitat reparadora a realitzar, així com notificar la finalització i el seu adequat compliment.  
- El seguiment de l'activitat reparadora o tasca socioeducativa ho durà a terme l'Equip Tècnic de la Conselleria de Justícia i Administracions Públiques i de la Fiscalia de Menors de l'Audiència Provincial d'Alacant, Castelló i València, a excepció dels casos que s'especifique d'una altra manera en el Projecte Socioeducatiu de l'activitat.  
b) Obligacions conjuntes de la Conselleria de Justícia i Administracions Públiques i de les Fiscalies de les Audiències provincials d'Alacant, Castelló i València.  
Aportació dels Equips Tècnics disponibles, adscrits funcionalment a les Fiscalies de Menors de les Audiències Provincials d'Alacant, Castelló i València i orgànicament a la Conselleria de Justícia i Administracions Públiques, als quals correspondrà:  
- Valorar les circumstàncies del menor i la possibilitat de dur a terme el dit programa realitzant les accions necessàries referents a entrevistes amb els pares o tutors i el menor, així com explicar la finalitat de la tasca i la seua forma de complir-la.  
- Realitzar les accions de mediació entre el menor i la víctima en els casos en què siga necessari.  
- Seleccionar, conjuntament amb el personal de l'entitat local, el recurs o tasca més idoni.  
- Quan siga necessari, una vegada seleccionat el recurs o tasca idonis, l'Equip Tècnic traslladarà el Projecte Socioeducatiu de l'activitat a realitzar. El dit document donarà compte dels continguts, temporalització, persona responsable del recurs i moment del seu inici.  
- En cas de suspensió del programa de mediació, serà l'equip Tècnic el que notificarà al menor i a la família la suspensió, motius i la seua situació dins de la L.O. 5/2000.  
- Garantir l'adopció d'accions preventives-socials, orientades cap a l'efectiva reinserció i l'interés superior del menor, la immediatesa i la intervenció mínima des de l'àmbit judicial.  
- Definir el perfil dels menors susceptibles de ser objecte de l'aplicació dels articles 19, 40 i 51.3 de la L.O. 5/2000.  
c) Obligació exclusiva de la Conselleria de Justícia i Administracions Públiques  
La Conselleria de Justícia i Administracions Públiques es compromet a mantindre les pòlisses de Responsabilitat Civil i d'Accidents ja subscrites, per als menors que siguen susceptibles de formar part del present Programa de Mediació. Les dites pòlisses contemplen una assegurança de responsabilitat civil i una altre d'accidents pels actes dels menors derivats a la Generalitat pels òrgans judicials, en aplicació de la Llei Orgànica 5/2000, de 12 de gener, reguladora de la responsabilitat penal dels menors.  
Tercera. Publicitat  
En totes les activitats en relació al present Acord de Col·laboració que comporten divulgació, difusió o publicació, es farà constar expressament que es realitzen en virtut de la col·laboració establida entre la Conselleria de Justícia i Administracions Públiques, la Federació Valenciana de Municipis i Províncies i les Fiscalies de les Audiències Provincials d'Alacant, Castelló i València (Seccions de Menors).  
Quarta. Comissió mixta paritària  
En el termini de dos mesos després de firmar el present acord marc es constituirà la Comissió Mixta integrada, com a màxim, per dos membres de cada una de les parts firmants, dos per la Conselleria de Justícia i Administracions Públiques, dos per la Federació Valenciana de Municipis i Províncies i dos per la Fiscalia Superior de la Comunitat Valenciana.  
La comissió es reunirà ordinàriament una vegada cada sis mesos i, amb caràcter extraordinari, sempre que ho sol·licite una de les parts, sempre a fi de:  
a) Assenyalar anualment les actuacions concretes a realitzar a fi a aconseguir l'efectivitat d'este acord.   
b) El seguiment del grau de compliment de les previsions i dels criteris establits per la Comissió Mixta.  
c) El tractament i estudi de qualsevol tema relatiu a l'àmbit d'aplicació del present Acord que les parts consideren d'interés.  
d) L'avaluació anual de les actuacions realitzades i els resultats obtinguts.  
Cinquena. Vigència de l'acord  
El present acord entrarà en vigor, amb caràcter general establits, des del dia de la seua firma, i la seua duració serà indefinida, sense perjuí de la seua extinció per mutu acord o denúncia unilateral expressa i per escrit de qualsevol de les parts, per mitjà d'un preavís d'un mes a la data en què es vullga deixar sense efecte el present Acord.  
Segons els termes referenciats i en prova de conformitat, subscriuen les parts el present Acord de Col·laboració, per sextuplicat exemplar, en el lloc i la data indicats en l'encapçalament.  
La consellera de Justícia i Administracions Públiques: Paula Sánchez de León Guardiola  
El fiscal superior de la Comunitat valenciana: Ricard Cabedo Nebot  
El fiscal en cap de la Fiscalia Provincial d'Alacant: Juan Carlos López Coig  
El fiscal en cap de la Fiscalia Provincial de Castelló: Francisco Javier Carceller Fabregat  
La fiscal en cap de la Fiscalia Provincial de València: Teresa Gisbert Jordá  
La presidenta de la Federació Valenciana de Municipis i Províncies: Elena Bastidas Bono